wickkiey/tamil-wikipedia-chunked huggingface dataset:
# கட்டாரி

**கட்டாரி** (**katar** அல்லது **katara**, ) என்பது இந்திய துணைக் கண்டத்தைச் சேர்ந்த ஒரு குத்துவாள் வகையாகும். இந்த குத்துவாளின் கைப்பிடியானது H வடிவில் இருப்பது இதன் தனிச்சிறப்பாகும். இதைப் பிடித்திருப்பவரின் முன்கையின் மேல் கத்தியின் குத்துப் பகுதி அமர்ந்திருக்கும். இந்தக் குத்துவாளானது இந்தியத் துணைக் கண்டத்தில் மிகவும் பிரபலமானதும், தனித்துவமானதும் ஆகும். வழிபாட்டுச் சடங்குகளிலும் கட்டாரிகள் இடம்பெற்றுள்ளன.
# கட்டாரி

## சொற்பிறப்பு

தென்னிந்தியாவில் உருவான இந்த ஆயுதத்தின் பழமையான பெயரானது தமிழ்ச் சொல்லான கட்டாரி என்பதாகும். மேலும் இது குத்துவாள் என்ற பெயரிலும் தமிழில் அழைக்கப்படுகிறது. இது சமசுகிருதத்தில் *கட்டாரா* (कट्टार) அல்லது *கட்டாரி என மருவியது*. இருப்பினும் இந்தச் சொல்லானது பெரும்பாலும் நவீன ஹிந்தி மொழியில் காலனிய மொழிபெயர்பின் தொடர்ச்சியாக கட்டார் ("katar") என அழைக்கப்படுகிறது.  
கட்டாரியை துணைக்கண்டத்தின் பிற மொழிகளான கன்னடத்தில் கட்டாரி (*kaṭhāri-* ಕಠಾರಿ), மலையாளத்தில் கட்டார (കട്ടാര), மராத்தியில் கட்யாரா, (*kaṭyāra-* कट्यार) பஞ்சாபியில் கட்டார் (*kaṭār-* ਕਟਾਰ), இந்தியில் கட்டாரா அல்லது கட்டாரி (कटार) என அழைக்கப்படுகிறது.
# கட்டாரி

## வரலாறு

கட்டாரி இந்தியாவில் உருவான ஒரு ஆயுதமாகும். இதன் துவக்கக்கால வடிவங்களானது 14 ஆம் நூற்றாண்டின் விசயநகரப் பேரரசு காலத்துடன் நெருக்கமாக உள்ளன.
# வார்ப்புரு:BBKL/doc

## Usage

:
where:
- <kbd>*URL path*</kbd> is the part of the URL that will follow <kbd>www.bbkl.de/</kbd>. It's usually of the form <kbd>*letter*/*last name*_*first initial(s)*</kbd>, such as <kbd>w/westermann_d_h</kbd> for D. H. Westermann.
- <kbd>*volume number*</kbd> is the number of the volume that the biography appears in, which is used to generate various bits of citation metadata.
- <kbd>*author*</kbd> is the author of the biography.
- <kbd>*article title*</kbd> is the title of the biography.
- <kbd>*column number*</kbd> (or multiple column numbers, if passed via ) is/are the column number(s) in the article.
The , , , and parameters are passed straight through to .  
<includeonly></includeonly>
# வார்ப்புரு:NDB/Seite

<noinclude>Diese Vorlage empfängt von der Template:NDB die Bandnummer und Seitennummer und gibt die korrigierte Seitennummer für den Direktaufruf des Digitalisats zurück.  
Für nähere Informationen siehe Diskussionsseite.  
*Siehe auch:* Liste der verfügbaren Digitalisate  
</noinclude><includeonly></includeonly>
# அப்பிநாயக்கன்பட்டி

**அப்பிநாயக்கன்பட்டி ** (APPINAICKAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# அப்பிநாயக்கன்பட்டி

## ஊரில் உள்ள பள்ளிகள்

- ஊராட்சி ஒன்றிய துவக்கப்பள்ளி
# அப்பிநாயக்கன்பட்டி

## ஊரில் உள்ள கோயில்கள்

- அப்பி நாயக்கன்பட்டி திம்மராயசாமி கோயில்
# சீசியம் காட்மியம் புரோமைடு

**சீசியம் காட்மியம் புரோமைடு** *(Caesium cadmium bromide)* என்பது CsCdBr<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு செயற்கை படிகப் பொருளாகும். இப்படிகப்பொருள் AMX3 என்ற குழுவில் இடம்பெறுகிறது. இப்பொது வாய்ப்பாட்டிலுள்ள A என்பது கார உலோகத்தையும் M என்பது ஈரிணைதிற உலோகத்தையும் X என்பது ஆலசன் அயனியையும் குறிக்கின்றன. மற்ற பல புரோமைடுகளைப் போல அல்லாமல் சீசியம் காட்மியம் புரோமைடு நீருறிஞ்சுவதில்லை . இதனால் சூரிய மின்கலன்களில் ஒரு திறனுள்ள உயராற்றல் ஒளியனாக்கும் செயல்முறை பயன்பாட்டுக்கு உகந்ததாக கருதப்படுகிறது . தனி படிகமாக அரிய மண் அயனிகளுடன் ஒரு மாசாகக் கலந்தால் இதை ஒரு செயல்படு சீரொளி ஊடகமாகப் பயன்படுத்த முடியும். கட்புலனாகும் அகச்சிவப்பு மண்டல நிறமாலையில் உயர் ஒளிபுகும் தன்மையைக் கொண்டிருப்பதால் இதை நேரிலி ஒளியியல் படிகமாகவும் பயன்படுத்த முடியும் .
Cs2CdBr4 என்ற மூலக்கூற்று வாய்ப்பாடு கொண்ட சீசியம் காட்மியம் புரோமைடும் செயற்கை முறையில் தயாரிக்கப்படுகிறது .
# உம்மா

வின் உம்மா நகர இராச்சிய மன்னர், **லுகால்-சஜி-சி** ஆண்ட ஆட்சிப் பரப்புகள், கிமு 2350]]  
**உம்மா** (**Umma**) ; இதன் தற்காலப் பெயர் **உம் அல்-அக்காரிப்** (*Umm al-Aqarib*) ஆகும். இது தற்கால ஈராக் நாட்டின், தி குவார் மாகாணத்தில் அமைந்த, பண்டைய மெசொப்பொத்தேமியாவின் தெற்கில் உள்ள சுமேரியாவின் பண்டைய நகரங்களில் ஒன்றாகும்.
# உம்மா

## இதனையும் காண்க

- பண்டைய அண்மை கிழக்கின் நகரங்கள்
# அசிரியப் பேரரசின் காலக்கோடுகள்

**அசிரியப் பேரரசின் காலக்கோடுகள்**, வடக்கு மெசொப்பொத்தேமியாவில் நிறுவப்பட்ட பண்டைய அசிரியப் பேரரசு கிமு 2500 முதல் 2025 முடிய ஆண்டது. பின்னர் கிமு 1392 – 934 முடிய மத்திய அசிரியப் பேரரசு, சுமேரியா உள்ளிட்ட முழு மெசொப்பொத்தேமியாவை ஆண்டது. கிமு 911 – 609 முடிய பண்டைய அண்மை கிழக்கு பகுதிகளை புது அசிரியப் பேரரசு ஆண்டது. முடிவில் அசிரியப் பேரரசு ஈலாமியர்களால் 609-இல் வீழ்த்தப்பட்டது.
# அசிரியப் பேரரசின் காலக்கோடுகள்

## அசிரியப் பேரரசுகளின் காலக் கோடுகள்

வில் பண்டைய அசிரியா]]  
ம், அதன் விரிவாக்கப் பகுதிகளும், கிமு 911 – கிமு 609]]  
- கிமு 2500 - 2025 - வடக்கு மெசொப்பொத்தேமியாவில் பண்டைய அசிரியர்களின் ஆட்சிக்காலம்
- கிமு 2025 - அசிரியாவின் **ஷாம்சி அதாத்** அமோரிட்டு மக்களை விரட்டியடித்து, அசூர் நகரத்தை தலைநகராக கொண்டு வடக்கு மெசொப்பொத்தேமியாவில் பழைய அசிரிய இராச்சியத்தை நிறுவுதல்.
- கிமு 1680-இல் ஹுரியத் மக்கள் அசிரியாவை கைப்பற்றுதல்
- கிமு 1472 மித்தானி இராச்சியத்தினர், அசிரியாவை தன் நாட்டுடன் இணைத்தல்.
- கிமு 1400 - மித்தானி இராச்சியத்தினரிடமிருந்து அசிரியர்கள் விடுவித்துக் கொண்டு தன்னாட்சியுடன் ஆட்சி புரிதல்
- கிமு 1353 - 1318 அசிரிய மன்னர் முதலாம் உபாலித் இட்டைட்டுப் பேரரசை வென்று, அசிரியாவின் ஆட்சிப் பரப்பை விரிவுபடுத்தல்.
- கிமு 1353 - 1318 - முதலாம் அசூர்-உபாலித், மித்தானி இராச்சியத்திடமிருந்து அசிரியவை விடுவித்து மத்திய அசிரியப் பேரரசை நிறுவினார்.
- கிமு 1307 - 1275 - முதலாம் அதாத் நிராரியின் ஆட்சி
- கிமு 1250 - அசிரியாவின் மன்னர் ஷால்மனேசர் மித்தானி இராச்சியத்தையும், அதன் கூட்டாளிகளையும் வெல்தல
- கிமு 1245 - அசிரிய மன்னர் துக்குல்தி-நினுர்தா இட்டைட்டு இராச்சியத்தை வீழ்த்துதல்.
- கிமு 1244 - 1208 - அசிரிய மன்னர் துக்குல்தி-நினுர்தாவின் ஆட்சி
- கிமு 1115 - 1076 - அசிரிய மன்னர் திக்லத்-பிலேசர் பினீசியாவைக் கைப்பற்றுதல்
- கிமு 911 - புது அசிரியப் பேரரசு நிறுவப்படல்
- கிமு 884 - 859 -அசிரிய மன்னர் இரண்டாம் அசூர்பனிபால், தலைநகரத்தை, அசூர் நகரத்திலிருந்து நிம்ருத்துக்கு மாற்றுதல். புது அசிரியப் பேரரசை நிறுவுதல்.
- கிமு 879 - 627 -அசூர் நகரம்
மொசொப்பதோமியர்களின் அன்மீகத் தலமாக விளங்குதல்
- கிமு 841 இஸ்ரேல் போன்ற நாடுகள் அசிரியாவிற்கு கப்பம் கட்டுதல
- கிமு 746 - மன்னர் ஐந்தாம் அசூர் நிராரி அரண்மனைப் புரட்சியால் கொல்லபட்டார். எனவே மூன்றாம் திக்லத் பிலேசர் முடிசூட்டிக் கொண்டார்.
- கிமு 745 - 727 - மூன்றாம் திக்லத் பிலேசர் ஆட்சி காலம்
- கிமு 729 - அசிரியா மற்றும் பபிலோனியாவின் பேரரசராக இருக்கும் போதே பேரரசர் மூன்றாம் திக்லத் பிலேசர் ஆட்சியை விட்டு விலகினார்.
- கிமு 722 - இஸ்ரேலை அசிரியா கைப்பற்றியது.
- கிமு 722 - 705 - இரண்டாம் சர்கோன் ஆட்சி, தலைநகரை கல்ஹுவிலிருந்து சாருக்கின்னுக்கு மாற்றினார்.
- கிமு 722 - 705 - இரண்டாம் சர்கோன் அசிரியாவின் அரியணை ஏறினார்.
- கிமு 722 - 612 - அசிரியாவை சர்கோனியா வம்சத்தினர் ஆண்டனர்.
- கிமு 719 - 717 - அசிரியாவிற்கும், அராத்து இராச்சியத்திற்கும் இடையே எல்லைப் போர் நடைபெற்றது.
- கிமு 710 - 707 - இரண்டாம் சர்கோன் பாபிலோனிருந்து அசிரியாவை ஆண்டார்.
- கிமு 705 - 681 - சென்னசெரிப்பின் ஆட்சிக் காலம்
- கிமு 676 - சிதியர்கள் மற்றும் மின்னியர்கள் அசிரியாவை தாக்குதல்
- கிமு 671 - அசிரியர்கள் பண்டைய எகிப்து இராச்சியத்தை கைப்பற்றுதல்
- கிமு 669 - 668 - அசூர்பனிபால், புது அசிரியப் பேரரசின் அரியணை ஏறுதல்.
- கிமு 668 - 627 - அசூர்பனிபாலின் ஆட்சிக் காலம், அசிரியாவின் இறுதி மன்னர்
- கிமு 648 - எலமைட்டுகள் மற்றும் அசிரியர்களுக்கும் இடையே போர்
- கிமு 609 - புது அசிரியப் பேரரசு வீழ்ச்சியடைதல்
# அசிரியப் பேரரசின் காலக்கோடுகள்

## இதனையும் காண்க

- மெசொப்பொத்தேமியாவின் காலக்கோடுகள் 
- சுமேரியா
- அக்காதியப் பேரரசு
- பாபிலோன்
- பண்டைய அண்மை கிழக்கின் நகரங்கள்
# சத்தியன் ஞானசேகரன்

**சத்தியன் ஞானசேகரன்** (*Sathiyan Gnanasekaran*) என்பவர் ஓர் இந்திய மேசைப் பந்து விளையாட்டு வீரர் ஆவார். 2019 ஆம் ஆண்டிற்கான மேசைப் பந்து விளையாட்டு உலக தரவரிசையின் படி இவர் 25 ஆம் இடத்தைப் பிடித்துள்ளார். 2011 ஆம் ஆண்டு நடந்த உலக இளையோர் மேசைப்பந்து சாம்பியன் பட்டப்போட்டியில் வெண்கலப் பதக்கம் வென்ற இந்திய அணியில் இவரும் ஓர் உறுப்பினராக இருந்தார். அனைத்துலக மேசைப் பந்து கூட்டமைப்பின் மேசைபந்து வீர்ர்கள் தரவரிசையில் மிக உயர்ந்த இடத்தை பிடித்துள்ள இந்தியர் என்ற பெருமை சத்தியனுக்கு உரியதாகும். சில மாதங்களுக்கு முன்பு வரை அத் தரவரிசையில் முதல் 100 இடங்களுக்குள் இருந்திராத சத்தியன் தற்போது தரவரிசையில் 28 வது இடத்தில் உள்ளார்.
செருமனிய விளையாட்டுச் சங்கம் குருன்வெட்டர்பாச் சார்பாக நட்த்தப்படும் மிகவுயர்ந்த செர்மன் புண்டிசிலிகா முதல் பிரிவு மேசைப்பந்து போட்டிகளில் விளையாடுவதற்காக சத்தியன் சமீபத்தில் ஒப்பந்தம் செய்யப்பட்டுள்ளார்.
இந்திய கோ விளையாட்டு அறக்கட்டளை அமைப்பு வழியாக இராகுல் திராவிட் தடகள வழிகாட்டுதல் திட்டத்தின் மூலம் சத்தியன் தற்போது ஆதரிக்கப்படுகிறார்.
# சத்தியன் ஞானசேகரன்

## வாழ்க்கை

சத்தியன் தமிழ்நாட்டின் தலைநகரான சென்னையைச் சேர்ந்தவர் ஆவார். சென்னையின் அரும்பாக்கத்திலுள்ள உள்ள கோலபெருமாள் செட்டி வைசனவா மேல்நிலைச் பள்ளியில் பன்னிரெண்டாம் வகுப்புவரை படித்தார். சென்னையில் உள்ள புனித சான் பொறியியல் கல்லூரியில் பொறியியல் படிப்பை மேற்கொண்ட இவர் ஒரு பொறியாளர் பட்டம் பெற்ற பட்டதாரியும் ஆவார்.
# சத்தியன் ஞானசேகரன்

## சாதனைகளும் விருதுகளும்

2016 ஆம் ஆண்டு செப்டம்பர் மாதம் பெல்சியம் நாட்டில் நடைபெற்ற மேசை பந்து ஆடவர் ஒற்றையர் பிரிவு போட்டியில் வெற்றிபெற்றார். இது அவருடைய முதல் பட்டமாகும். பெல்சியத்தில் விளையாடிய இறுதிப் போட்டியில் உள்ளூர் பெல்சிய விளையாட்டு வீரர் நியுடிங்கு செத்ரிக்கை 4-0 என்ற புள்ளிகள் கணக்கில் வீழ்த்தினார் என்பது சிறப்பம்சம் ஆகும். 15-13, 11-6, 11-2, 17-15 என்ற புள்ளிகள் கணக்கில் அந்த இறுதிப் போட்டி அமைந்த்து இந்த வெற்றியால் அனைத்துலக மேசைப் பந்து கூட்டமைப்பு நடத்திய மேசைப்பந்து போட்டியை வெற்றிபெற்ற இரண்டாவது இந்தியர் என்ற பெருமை சத்தியனுக்கு கிடைத்தது. சத்தியனுக்கு 2017 ஆம் ஆண்டு ஒரு சிறந்த ஆண்டாகவும் அமைந்தது. ஏனெனில் அனைத்துலக மேசைப் பந்து கூட்டமைப்பு தாய்லாந்தில் நட்த்திய போட்டியில் வெண்கலப் பதக்கம் வென்றார். மேலும் பெல்சியம் போட்டி, சுவீடியப் போட்டியில் வெள்ளிப் பதக்கம் பல்கேரியா ஆண்கள் இரட்டையர் பிரிவில் வெற்றி . எசுப்பானிய ஆடவர் ஒற்றையர் பிரிவில் தங்கப்பதக்கம், என பல போட்டிகளை வென்றார். 2018 ஆம் ஆண்டு உலக சுற்றுலா பிளாட்டினம் கதார் ஒபன் ஆடவர் ஒற்றையர் பிரிவில் காலிறுதிக்கு முந்தைய சுற்றுப் போட்டியில் உலக தரவரிசையில் 27 ஆம் இடத்திலுள்ள யுயா ஒசிமாவை தோற்கடித்தார்.
# சத்தியன் ஞானசேகரன்

## விருதுகள்

இந்திய டைம்சு விளையாட்டு நிறுவனம் சார்பாக வழங்கப்படும் 2018 ஆம் ஆண்டின் சிறந்த மேசை பந்து விளையாட்டு வீரர் விருது சத்தியனுக்கு வழங்கப்பட்டது. இந்திய அரசு வழங்கும் 2018 ஆம் ஆண்டிற்கான அர்சுணா விருதையும் இவர் பெற்றார்,
# ரைடன்

**ரைடன்** (**Rhyton** பன்மை **rhytons**) என்பது பானங்களை அருந்த பயன்படுத்தப்படும் கூம்பு வடிவ கொள்கலன் அல்லது பூசை போன்றவற்றின் போது படையல்நீரை நிரப்பி அபிசேகம் போன்றவை செய்யப் பயன்படுத்தப்பட்ட ஒரு கொள்கலனாகும். இவை பொதுவாக விலங்குகளின் முகத்தின் வடிவத்தில் உருவாக்கப்பட்டன. இவை பண்டைய ஐரோவாசியாவின் பெரும்பாலான பகுதிகளில், குறிப்பாக பாரசீகத்திலிருந்து பால்கன் வரை பெருமளவில் புழக்கத்தில் இருந்துள்ளன. இந்த கோப்பைகள் சிலற்றின் அடிப்பாகத்தில் பானங்களை பருக ஏதுவாக ஒரு துளை உள்ளதாக இருக்கின்றன; பெரும்பாலான ரைடன்களானது பானங்களை நிரப்பிய பிறகு கீழே வைக்க முடியாது. ஏனெற்றால் இவற்றின் அடிபாகமானது தட்டையாக இருக்காது.  
இதை ஆங்கிலத்தில் குறிக்கும் *rhyton* என்ற சொல்லானது பண்டைய கிரேக்கச் சொல்லான ** (*rhy&#x306;tón அல்லது rhŭtón*) என்பதில் இருந்து உருவானது. இந்த கூம்பு ரைடன்கள் ஏஜியன் பிராந்தியத்தில் வெண்கலக் காலம் அல்லது கி.மு. இரண்டாம் ஆயிரம் ஆண்டுகளில் இருந்து அறியப்பட்டுள்ளது. ஆனாலும், இது வரலாற்றுக்கு முந்தைய காலத்தில் யூரோசியாவில் நீண்ட கொம்புகளை பானங்களைக் குடிக்க பயன்படுத்தும் வழக்கம் இருந்துள்ளது. அதன் தொடர்ச்சியாகவே இந்த கலையம்சம் மிக்க ரைடன்கள் உருவானதாக கருதப்படுகிறது.
# அரமேயர்கள்

வடமேற்கில் அரமேய மக்கள் வாழ்ந்த பகுதி, கிமு 830]]  
**அரமேயர்கள்** (*Arameans*; **) பண்டைய அண்மைக் கிழக்கின், லெவண்ட் பிரதேசத்தில் ஆரம் எனும் பகுதியில், வடமேற்கு செமிடிக் மொழிகள் குடும்பத்தின் ஒரு பிரிவான அரமேய மொழி பேசிய பழங்குடி மக்கள் ஆவார்.  
அரமேயர்கள் கிமு 11-ஆம் நூற்றாண்டு முதல் கிமு 8-ஆம் நூற்றாண்டு வரை லெவண்ட், அனதோலியா மற்றும் பபிலோனியாவின் சில பகுதிகளை வென்று தங்களுக்குரிய ஆட்சிப் பகுதிகளை நிறுவி தன்னாட்சியுடன் ஆண்டனர்.  
கிமு 9-ஆம் நூற்றாண்டில், அரமேயர்களின் ஆட்சிப் பகுதிகளை புது அசிரியப் பேரரசினர் (கிமு 935 – 605) கைப்பற்றினர்.  
புது அசிரியப் பேரரசின் மன்னர் மூன்றாம் டிக்லாத்-பிலேசர் (கிமு 745–727) ஆட்சிக் காலத்தில், கிமு 8-ஆம் நூற்றாண்டில், அக்காதிய மொழியுடன், அரமேய மொழியும் ஆட்சி மொழியானது.  
புது அசிரியப் பேரரசின் வீழ்ச்சிக்குப் பின்னர், அகாமனிசியப் பேரரசு (கிமு 550 – 330) ஆட்சியின் போது, அக்காதிய மொழி, பழைய பாரசீக மொழி, சிரியாக் மொழி மொழிகளில் அரமேய மொழியின் தாக்கம் அதிகரித்தது.  
கிபி 1 – 4-ஆம் நூற்றாண்டு வரை அரமேயர்கள் கிறித்துவ சமயத்தைப் பின்பற்றத் துவங்கினர்.  
கிபி 7-ஆம் நூற்றாண்டுகளில் இசுலாமின் எழுச்சி காரணமாக, மேற்கு அரமேய மொழியின் பயன்பாட்டின் செல்வாக்கு இழந்தது.  
இருப்பினும் தற்கால யூத மக்கள் தொடர்ந்து அரமேய மொழியினை புதிய வடிவத்தில் எழுதிப் பேசுகின்றனர்.  
மேலும் சிரியா மற்றும் துருக்கியிலிருந்து புலம்பெயரந்த சிரியாக் கிறித்தவர்கள் அரமேய மொழி பேசுகின்றனர். இஸ்ரேல் அரசு 2014-இல் அரமேய மக்களை, மொழிச் சிறுபான்மையின மக்களாக ஏற்றுக் கொண்டுள்ளது.
# அரமேயர்கள்

## சமயம் மற்றும் கலை

, சின் உது மற்றும் சமாஷ், கிமு 12ம் நூற்றாண்டு]]  
அரமேயர்கள் மொசொப்பொத்தோமியக் கடவுள்களான ஆதாத், இஷ்தர் மற்றும் உதுக் கடவுள்களையும், பின்னர் கானானிய மற்றும் போனிசியர்களின் கடவுள்களையும் வணங்கினர். மேலும் வெளிநாடுகளில் வாழும் அரமேய மக்கள் அந்தந்த நாட்டு மக்கள் வணங்கும் கடவுள்களை வழிபட்டனர்.
# அரமேயர்கள்

## இதனையும் காண்க

- அரமேயம்
# அகாமனிசிய பாரசீக சிங்க ரைடன்

**அகாமனிசிய பாரசீக சிங்க ரைடன்** (பாரசீகத்தில்: "تکوک شیر غران") என்பது அகாமனிசியக் காலத்திய பண்டைய கலைப் பொருள் ஆகும்.
ரைடன் என்பது பானங்களை அருந்த பயன்படுத்தப்படும் ஒரு வகை கோப்பையாகும். இது விலங்குகளின் முக வடிவத்தைக் கொண்ட கூம்பு வடிவ கொள்கலனாக இருந்தது. இவை பண்டைய மத்திய கிழக்கு ஆசியவிலும், கிரேக்கத்திலும் பயன்பாட்டில் இருந்துள்ளன.  
பண்டைய பாரசீகர்கள் (ஈரானியர்கள்) பயன்படுத்திய பாத்திரத்தின் அடியில் விலங்கின் முகத்தைக் கொண்டதாக இதை அமைத்தனர்; பிற்காலத்தில் கிமு 550-இல் அதாவது அகாமனிசியப் பேரரசினர் காலத்தில், பொதுவாக விலங்கின் முகமானது ரைடனின் முன்புறத்தில் அமைந்திருப்பதாக, பாத்திரத்திற்கு 90 பாகை கோணத்தில் செங்குத்தாக வடிவமைக்கப்பட்டது.  
இந்த ரைடனானது கி.மு. 500 இல் உருவாக்கப்பட்டதாக கணிக்கப்பட்டுள்ளது. இதன் உயரமானது 6.7 அங்குலம் (17 செ.மீ ) கொண்டதாக, முற்றிலும் தங்கத்தால் செய்யப்பட்டுள்ளது. இதன் பல்வேறு பாகங்கள் தனித்தனியாகச் செய்யப்பட்டு ஒன்றாக பற்றவைக்கப்பட்டு இணைக்கப்பட்டுள்ளன. ஆனால் இதெல்லாம் வெளியே தெரியாத அளவுக்கு செய் நேர்த்தியுடன் இது உருவாக்கப்பட்டுள்ளது. இந்த ரைடனில் ஊற்றப்பட்ட பானத்தை ஒரு மிடரு அருந்தினால்கூட மிகப்பெரிய ஆற்றல் கிடைக்கும் என்று அக்காலத்திய மக்கள் நம்பினர்.  
இந்த சிங்கத் தலைப் பாத்திரமானது 1954 ஆம் ஆண்டு பாரசீகத்தின் தென்மேற்குப் பகுதியான ஈலாம் எனுமிடத்தில், பிளெட்சர் ஃபண்ட் என்பவரால் கண்டுபிடிக்கப்பட்டது. தற்போது இந்த ரைடனானது நியூயார்க்கில் உள்ள மெட்ரோபொலிட்டன் அருங்காட்சியகத்தில் உள்ளது .
# கலிபோர்னியம்(III) பாலிபோரேட்டு

போரேட்டு அயனிகளுடன் கலிபோர்னியம் சகப்பிணைப்பால் பிணைந்திருப்பதால் கலிபோர்னியம் பாலிபோரேட்டு ஓர் அசாதரமான சேர்மமாகக் கருதப்படுகிறது. இலந்தனைடு வரிசைத் தனிமங்கள் போல கலிபோர்னியமும் உயர் அயனித்தன்மையைக் கொண்டிருக்கும் எதிர்பார்க்கப்பட்ட்து. பாலிபோரேட்டு எதிர்மின் அயனி முனைவுறும் தன்மையும் நெகிழ்ச்சியடையும் தன்மையும் கோண்டிருக்கிறது. கலிபோர்னியத்தின் 5f, 6d, 7s, மற்றும் 7p ஆர்பிட்டல்கள் அனைத்தும் பிணைப்பில் பங்கேற்கின்றன, பெரும்பாலான இணைதிறன் எலக்ட்ரான்கள் 5f ஆர்பிட்டலில் உள்ளன. குறிப்பிட்த்தக்க (2⁄3) பின்ன எலக்ட்ரான் 6d ஆர்பிட்டலிலும், சிறிய பின்ன எலக்ட்ரான்கள் 7s மற்றும் 7p ஆர்பிட்டல்களிலும் உள்ளன Most valence electrons are in the 5f orbital, and a significant fraction in the 6d orbital, and smaller fractions of one electron are in the 7s and 7p orbitals..
# கலிபோர்னியம்(III) பாலிபோரேட்டு

## தயாரிப்பு

ஓர் உயரழுத்தக் கொப்பரையில் நீரில் கரைத்த கலிபோர்னியம்(III) குளோரைடு கரைசலுடன் அதிக அளவு போரிக் அமிலத்தைச் சேர்த்து 240 பாகை செல்சியசு வெப்பநிலையில் ஒரு வாரத்திற்கு வைத்திருந்தால் கலிபோர்னியம்(III) பாலிபோரேட்டு உருவாகிறது, பின்னர் இதை மூன்று தினங்களுக்கு அறை வெப்பநிலைக்கு குளிரவைக்க வேண்டும்ம் மிகையான போரிக் அமிலம் தண்ணீரில் கரைந்து நீரில் கரையாத போரேட்டு படிகங்கள் உருவாகின்றன.
# கலிபோர்னியம்(III) பாலிபோரேட்டு

## பண்புகள்

கலிபோர்னியம்(III) பாலிபோரேட்டு திண்மம் 365 அல்லது 420 நானோமீட்டர் அலைநீள புறவூதா ஒளியில் 525 நானோமீட்டர் அலைநீள பச்சை நிற ஒளிர்தலுக்கு உட்படுகிறது. 546 நானோமீட்டர் அலைநீள பச்சை ஒளியால் தூண்டப்பட்டு 1020 நானோமீட்டர் அகச்சிவப்பு ஒளிர்வுக்கு அருகில் கட்புலனுக்கு தெரிவதில்லை.
# கலிபோர்னியம்(III) பாலிபோரேட்டு

## முன்பாதுகாப்பு

கலிபோர்னியம் பாலிபோரேட்டு ஓர் அபாயகரமான சேர்மமாகும். ஏனெனில் கலிபோர்னியமும் அதன் சகோதரத் தனிமம் கியூரியமும் கதிரியக்கத் தன்மை கொண்டவையாகும். இவற்றுக்கிடையில் இத்தனிமங்கள் ஆல்ஃபா துகள், காமா கதிர், நியூட்ரான்கள் போன்றவற்றை உமிழ்கின்றன.
# திம்மம்மா ஆலமரம்

**திம்மம்மா ஆலமரம்** அல்லது **திம்மமாமா மரிமானு** (**Thimmamma Marrimanu**; தெலுங்கு: తిమ్మమ్మ మర్రిమాను) என்பது ஆந்திரப் பிரதேசத்தின் அனந்தபூர் மாவட்டத்தில் உள்ள கதிரி நகரில் இருந்து 25 கிலோமீட்டரில் தொலைவில் உள்ள ஒரு பெரிய *ஆல மரமாகும்*. தெலுங்கு மொழியில், "மர்ரி என்பது ஆல் என்பதையும் மானு என்பது மரத்தையும் குறிக்கும் சொல்லாகும். இந்த மரத்தின் மேல் பரப்பானது கொண்டுள்ளது. இது 1989 ஆம் ஆண்டின் *கின்னஸ்* உலக சாதனைகள் புத்தகத்தில் உலகின் மிகப் பெரிய மரமாக பதிவு செய்யப்பட்டது. திம்மம்மா ஆலமரம் அனைத்து தர்ம சமயத்தினராலும் புனிதமாகக் கருதப்பட்டுத் தொழப்படுகிறது.
# திம்மம்மா ஆலமரம்

## தொன்மம்

இந்த மரம் குறித்த தகவலாக கூறப்படுவது என்னவென்றால், செட்டிபலிஜா தம்பதியரான சென்னக்க வெங்கடப்பா, மங்கம்மா ஆகியோருக்கு பொ.ஊ. 1394இல் திம்மம்மா என்ற ஒரு மகள் பிறந்தார். இவரை பால வீரைய்யா என்பவருக்குத் திருமணம் செய்துவைத்தனர். பாலவீரைய்யா 1434இல் இறந்தார். இதையடுத்து திம்மம்மா உடன்கட்டை ஏறினார். இவர் உடன்கட்டை ஏறிய இடத்தில் இந்த மரம் வளர்ந்துள்ளது என நம்பப்படுகிறது.
# திம்மம்மா ஆலமரம்

## சாதனைப் பதிவு

இந்த மரத்தை முதன் முதலில் கவனித்து, உலகின் கவனத்திற்கு கொண்டுவந்தவர் சத்யநாராயண ஐயர் என்பவராவார். கர்நாடகத்தின், பெஙுகளூரைச் சேர்ந்த ஒரு பத்திரிகையாளர், ஒளிப்படக் கலைஞராவார். இவரே பின்னர் *கின்னஸ் உலக சாதனை பதிவில்* இந்த மரத்தைப் பதிவுசெய்ய அனைத்து முயற்சிகளையும் மேற்கொண்டார். இவருடைய பெயரும் இந்த சாதனைப் புத்தகத்தில் சேர்க்கப்பட்டுள்ளது.  
திம்மம்மா மர்ரியாம்மா மரம் குறித்து பிபிசி தொடரான 'தி ட்ரீ ஸ்பிரிட்ஸ்' (29 ஆகஸ்ட் 2017) தெடரின் இரண்டாம் பாகத்தில் விவரிக்கப்பட்டது.
# விக்கிப்பீடியா:Statistics/weekly/19-May-2019
# அத்திப்பாடி

**அத்திப்பாடி** (ATHIPPADI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# அத்திப்பாடி

## மக்கள்வகைப்பாடு

இந்த ஊரானது ஊத்தங்கரையில் இருந்து 20 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 70 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 372 வீடுகள் உள்ளன. கிராமத்தின் மொத்த மக்கள் தொகையானது 1,484 ஆகும். இதில் ஆண்கள் எண்ணிக்கை 755, பெண்களின் எண்ணிக்கை 729 என உள்ளது.
# படப்பள்ளி

**படப்பள்ளி** (BADAPPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# படப்பள்ளி

## மக்கள்வகைப்பாடு

இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 47 கிலோமீட்டர் தொலைவிலும், மாநிலத் தலைநகரான சென்னையில் இருந்து 246 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 437 வீடுகள் உள்ளன. கிராமத்தின் மொத்த மக்கள் தொகை 1543 பேர் ஆவர். இதில் ஆண்கள் எண்ணிக்கை 820, பெண்களின் எண்ணிக்கை 723 ஆக அமைகிறது. மக்களின் கல்வியறிவு வீதம் 64.9% என உள்ளது. இது தமிழ்நாட்டின் சராசரி எழுத்தறிவு வீதமான 80.09 % ஐ விடக்குறைவு ஆகும்.
# படப்பள்ளி

## ஊரில் உள்ள கோயில்கள்

- படப்பள்ளி
# பெருநகர சென்னை மாநகராட்சியின் மண்டலங்கள்

**பெருநகர சென்னை மாநகராட்சியின் மண்டலங்கள்**, தமிழ்நாட்டின் சென்னை மாவட்டத்தின் தலைநகரமான சென்னையில் அமைந்த பெருநகர சென்னை மாநகராட்சி 1688-இல் நிறுவப்பட்டது. பெருநகர சென்னை மாநகராட்சி, 15 மண்டலங்களும் 200 வார்டுகளையும் கொண்டது.
# பெருநகர சென்னை மாநகராட்சியின் மண்டலங்கள்

## வரலாறு

, 16 வருவாய் வட்டங்களும்]]
2011-க்கு முன்னர் சென்னை மாநகராட்சியை விரிவாக்கம் செய்வதற்கும் முன், பரப்பளவு கொண்டிருந்தது; சென்னை மாநகராட்சியுடன் 42 உள்ளாட்சி அமைப்புகளை இணைத்த பின்னர் பெருநகர சென்னை மாநகராட்சியின் பரப்பளவு ஆக இரட்டிப்பு ஆனது.  
சென்னை மாநகராட்சியுடன், திருவள்ளூர் மாவட்டத்தின் 7 நகராட்சிகளும், 3 பேரூராட்சிகளும், 13 ஊராட்சி ஒன்றியப் பகுதிகளும் மற்றும் காஞ்சிபுரம் மாவட்டத்தின் 2 நகராட்சிகளும்; 5 பேரூராட்சிகளும், ஊராட்சி ஒன்றியத்தின் 12 கிராம ஊராட்சிகளும் இணைக்கப்பட்டது.
# பெருநகர சென்னை மாநகராட்சியின் மண்டலங்கள்

## வரலாறு

### பெருநகர சென்னை மாநகராட்சியுடன் இணைக்கப்பட்ட நகராட்சிகள்

சென்னை மாநகராட்சியுடன் இணைக்கப்பட்ட 9 நகராட்சிகள் விவரம்:ஆலந்தூர், அம்பத்தூர், கத்திவாக்கம், மாதவரம், மதுரவாயல், மணலி, திருவொற்றியூர், உள்ளகரம்-புழுதிவாக்கம் மற்றும் வளசரவாக்கம் ஆகும்.
# பெருநகர சென்னை மாநகராட்சியின் மண்டலங்கள்

## வரலாறு

### பெருநகர சென்னை மாநகராட்சியுடன் இணைக்கப்பட்ட பேரூராட்சிகள்

சின்னசேக்காடு, புழல், போரூர், நந்தம்பாக்கம், மீனம்பாக்கம், பெருங்குடி, பள்ளிக்கரணை மற்றும் சோழிங்கநல்லூர்
# பெருநகர சென்னை மாநகராட்சியின் மண்டலங்கள்

## வரலாறு

### சென்னை பெருநகர மாநகராட்சியுடன் இணைக்கப்பட்ட 25 கிராம ஊராட்சிகள்

இடையன்சாவடி, சடையன்குப்பம், கடப்பாக்கம், தீயம்பாக்கம், வைக்காடு, மாத்தூர், வடபெரும்பாக்கம், சூரப்பட்டு, கதிர்வேடு, மஞ்சம்பாக்கம், கொசப்பூர், நொளம்பூர், நெற்குன்றம்,ராமாபுரம், முகலிவாக்கம், மௌலிவாக்கம், மணப்பாக்கம், கொட்டிவாக்கம், பாலவாக்கம், காரப்பாக்கம், நீலாங்கரை, ஈஞ்சம்பாக்கம், ஒக்கியம்-துரைப்பாக்கம், மடிப்பாக்கம், ஜல்லடியான்பேட்டை, செம்மண்சேரி, உத்தண்டி.பெருநகர சென்னை மாநகராட்சியுடன் புதிதாக இணைக்கப்பட்ட பகுதிகளை 93 வார்டுகளிலும், பழைய சென்னை மாநகராட்சியின் 155 வார்டுகளை, புதிய 107 வார்டுகளில் நிர்வகிக்கப்படுகிறது. செப்டம்பர் 2011-ன் நிலவரப்படி பெருநகர சென்னை மாநகராட்சியின் 200 வார்டுகளில், 26 வார்டுகள் பட்டியல் சமூகத்திற்கும், பட்டியல் பழங்குடி மக்களுக்கும், 58 வார்டுகள மகளிருக்கும் இடஒதுக்கீடு செய்யப்பட்டுள்ளது.
# பெருநகர சென்னை மாநகராட்சியின் மண்டலங்கள்

## மண்டலங்கள்

யின் விரிவாக்கத்திற்குப் பின்னர் உள்ள 15 மண்டலங்கள்]]  
| வ.எண். | மண்டலம் | வார்டுகள் | சட்டமன்றத் தொகுதிகள் | மக்களவைத் தொகுதி | தாலுக்கா | மாவட்டம் |  |
| --- | --- | --- | --- | --- | --- | --- | --- |
| 1 | திருவொற்றியூர் | 1–14 | திருவொற்றியூர் | வட சென்னை | திருவொற்றியூர் | சென்னை |  |
| 2 | மணலி | 15–21 | திருவொற்றியூர் /மாதவரம்/பொன்னேரி | வட சென்னை/திருவள்ளூர் | திருவொற்றியூர்/மாதவரம்/பொன்னேரி | சென்னை |  |
| 3 | மாதவரம் | 22–33 | மாதவரம் | திருவள்ளூர் | மாதவரம் | சென்னை |  |
| 4 | தண்டையார்பேட்டை | 34–48 | திருவொற்றியூர்/பெரம்பூர்/ஆர். கே. நகர் | வட சென்னை | தண்டையார்பேட்டை | சென்னை |  |
| 5 | இராயபுரம் | 49–63 | இராயபுரம்/துறைமுகம் | வட சென்னை/மத்திய சென்னை | எழும்பூர்/புரசைவாக்கம் | சென்னை |  |
| 6 | திரு. வி. க. நகர் | 64–78 | திரு. வி. க. நகர்/பெரம்பூர்/கொளத்தூர்/எழும்பூர் | வட சென்னை | பெரம்பூர் /அயனாவரம்/புரசைவாக்கம் | சென்னை |  |
| 7 | அம்பத்தூர் | 79–93 | அம்பத்தூர் | ஸ்ரீபெரும்புதூர் | அம்பத்தூர் | சென்னை |  |
| 8 | அண்ணா நகர் | 94–108 | அண்ணா நகர்/வில்லிவாக்கம்/எழும்பூர் | மத்திய சென்னை | அயனாவரம்/அமைந்தகரை | சென்னை |  |
| 9 | தேனாம்பேட்டை | 109–126 | ஆயிரம்விளக்கு /தி.நகர்/சேப்பாக்கம் | மத்திய சென்னை | மயிலாப்பூர் | சென்னை |  |
| 10 | கோடம்பாக்கம் | 127–142 | தி. நகர்/சைதாப்பேட்டை/விருகம்பாக்கம் | தென் சென்னை | மாம்பலம்/கிண்டி/எழும்பூர் | சென்னை |  |
| 11 | வளசரவாக்கம் | 143–155 | மதுரவாயல்/ஆலந்தூர் | ஸ்ரீபெரும்புதூர் | மதுரவாயல்/ஆலந்தூர் | சென்னை |  |
| 12 | ஆலந்தூர் | 156–167 | ஆலந்தூர் | ஸ்ரீபெரும்புதூர் | ஆலந்தூர் | சென்னை |  |
| 13 | அடையாறு | 168–180 | மயிலாப்பூர்/வேளச்சேரி | தென் சென்னை | மயிலாப்பூர்/வேளச்சேரி | சென்னை |  |
| 14 | பெருங்குடி | 181–191 | சோழிங்கநல்லூர் | தென் சென்னை | சோழிங்கநல்லூர் | சென்னை |  |
| 15 | சோழிங்கநல்லூர் | 192–200 | சோழிங்கநல்லூர் | தென் சென்னை | சோழிங்கநல்லூர் | சென்னை | } |
# பெருநகர சென்னை மாநகராட்சியின் மண்டலங்கள்

## இதனையும் காண்க

- பெருநகர சென்னை மாநகராட்சி
- சென்னை மாவட்டம்
# டாக்டர் தருமாம்பாள் அம்மையார் நினைவு விதவை மறுமண நிதியுதவித் திட்டம்

**டாக்டர் தர்மாம்பாள் அம்மையார் நினைவு விதவை மறுமண நிதியுதவித் திட்டம்**, என்பது தமிழ்நாட்டின் கைப்பெண்களின் மறுமணத்தை ஊக்குவிக்கும் திருமண உதவித் திட்டமாகும். இத்திட்டத்திற்கு டாக்டர் தர்மாம்பாள் நினைவாக, பெயரிடப்பட்டு தமிழக அரசால் நடைமுறைப்படுத்தப்பட்டுவருகிறது.  
இத்திட்டத்தில் கணவனை இழந்த பெண்ணிற்கு நடக்கும் திருமணத்துக்கு உதவி தொகை வழங்கப்படும். பெண்ணின் வயது 20 ஆக இருக்க வேண்டும். மணமகனுக்கு இது முதல் திருமணமாகவும், அவருக்கு வயது 40க்கு மிகாமல் இருக்கவேண்டும் குடும்ப ஆண்டு வருமான வரம்பு இல்லை.  
உதவித்தொகைக்கான விண்ணப்பத்துடன் கைம்பெண் சான்று, மறுமணம் செய்ததற்கான திருமண அழைப்பிதழ், மணமகன், மனமகள் ஆகிய இருவரின் வயதுச் சான்றுகள், பள்ளி அல்லது கல்லூரி அல்லது பாலிடெக்னிக் மாற்றுச் சான்றிதழ் மற்றும் மதிப்பெண் பட்டியல் நகல் ஆகியவைகளை இணைத்து, திருமணம் முடிந்த நாளிலிருந்து ஆறு மாதங்களுக்குள் திருமண உதவித்தொகைக்கான விண்ணப்பத்தை மாவட்ட சமூகநல அலுவலர், அலுவலகத்திற்கு அனுப்பவேண்டும்.
# டாக்டர் தருமாம்பாள் அம்மையார் நினைவு விதவை மறுமண நிதியுதவித் திட்டம்

## திருமண உதவித் தொகையும், தகுதிகளும்

- **திட்டம் 1**: கல்வித் தகுதி ஏதுமில்லை. இவர்களுக்கு 25,000 ரூபாய் வழங்கப்படும். இதில் மின்னணு பரிமாற்ற சேவை மூலமாக ரூபாய் 15,000 தொகையும், ரூபாய் 10,000 தேசிய சேமிப்புப் பத்திரமாகவும், தாலிக்கு 8 கிராம் தங்க நாணயம் வழகப்படும்.  
- **திட்டம் 2**: பட்டதாரிகள் எனில் கல்லூரியிலோ அல்லது தொலை தூரக்கல்வி மூலமோ அல்லது அரசால் அங்கீகரிக்கப்பட்ட திறந்தவெளி பல்கலைக் கழகங்களிலோ படித்து தேர்ச்சி பெற்றிருக்க வேண்டும். பட்டயப் படிப்பு (Diploma Holders) எனில் தமிழக அரசின் தொழில்நுட்ப கல்வி இயக்குனரகத்தால் அங்கீகரிக்கப்பட்ட கல்வி நிறுவனங்களில் படித்து தேர்ச்சி பெற்றிருத்தல் வேண்டும். இவர்களுக்கு ரூபாய் 50,000 வழங்கப்படும். இதில் மின்னணு பரிமாற்ற சேவை மூலமாக ரூபாய் 30,000 தொகையும், 20.000 தேசிய சேமிப்புப் பத்திரமாக வழங்கப்படும். மற்றும் 8 கிராம் தங்க நாணயம் வழங்கப்படும்.
# சார்ச்சிக்கைட்டு

**சார்ச்சிக்கைட்டு** *(Zharchikhite*) என்பது AlF(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இதுவோர் ஆலைடு வகைக் கனிமம் என்று வகைப்படுத்தப்படுகிறது. அலுமினியம் என்ற தனிமத்தின் ஐதராக்சில் புளோரைடு என்றும் இது விவரிக்கப்படுகிறது. நிறமற்ற ஒளிபுகும் படிகங்களாக சார்ச்சிக்கைட்டு படிகமாகிறது. 1968 ஆம் ஆண்டில் கண்டறியப்பட்ட இக்கனிமம் அது கண்டுபிடிக்கப்பட்ட இடத்தின் அடிப்படையில் பெயரிடப்பட்டுள்ளது. உருசியாவில் உள்ள பர்யாத்தியா குடியரசின் சார்ச்சிக்கைட்டு படிவுகளில் இக்கனிமம் முதன்முதலில் கண்டறியப்பட்டது.
# ரோசென்பெர்கைட்டு

**ரோசென்பெர்கைட்டு** (*Rosenbergite*) என்பது AlF<sub>3</sub>•3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கதிரியக்கப் பண்பு இல்லாத இக்கனிமம் ஓர் ஆலைடு வகைக் கனிமம் என்று வகைப்படுத்தப்படுகிறது.  
இக்கனிமம் நிறமற்று காணப்படுகிறது. நாற்கோணம் முதல் இரட்டைக்கூர்நுனி கோபுரம் வரையிலான வடிவங்களில் இது படிகமாகிறது. அமெரிக்காவைச் சேர்ந்த புவி வேதியியல் வல்லுநரான பிலிப் இ ரோசென்பெர்க் என்பவர் முதன்முதலில் கண்டுபிடித்த காரணத்தால் இப்பெயர் பெற்றது. மத்திய இத்தாலியின் டசுக்கனியென்ற நிர்வாக அலகிலுள்ள செல்டைன் சுரங்கத்திலும், அந்தாட்டிக்கா கண்டத்தின் ரோசு தீவிலுள்ள எரிபசு மலையிலும் ரோசென்பெர்கைட்டு கிடைக்கிறது. மோவின் அளவுகோல் கடினத் தன்மை மதிப்பு 3 முதல் 3.5 வரை இருக்கும் எனவும் மதிப்பிடப்பட்டுள்ளது.
# காட்டுப்பள்ளித் தீவு

**காட்டுப்பள்ளித் தீவு**, சில நேரங்களில் **எண்ணூர் தீவு** எனவும் அழைக்கப்படுகிறது. இந்தத் தீவு பழவேற்காடு ஏரியின் தெற்கு எல்லையில் அமைந்துள்ளது. இது பெருநிலத்தில் இருந்து கழிமுகத்தால் பிரிக்கப்படுகிறது. காட்டுப்பள்ளி கப்பல் கட்டும் தளம் இந்தத் தீவில் அமைந்துள்ளது. இத்தீவு புதர்க் காடுகள் மற்றும் சவுக்கு, தென்னை ஆகிய மரங்களால் ஆனது. இங்கு பலவிதமான விலங்குகள், பறவைகள் உள்ளன. இந்தத் தீவு [புனித ஜார்ஜ் கோட்டை]]யில் இருந்து 25 கிலோமீட்டர் தொலைவிலும், எண்ணூர் துறைமுகத்தில் இருந்து 5 கிலோமீட்டர் தொலைவிலும் வடக்கே அமைந்துள்ளது.
# மெரியெட்டைட்டு

**மெரியெட்டைட்டு** (*Mereheadite*) என்பது Pb<sub>47</sub>Cl<sub>25</sub>(OH)<sub>13</sub>O<sub>24</sub>(CO<sub>3</sub>)(BO<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரியவகை ஆக்சிகுளோரைடு கனிமம் என்று இதை வகைப்படுத்துகிறார்கள். ஐக்கிய இராச்சியத்தின் சோமர்செட்டு மாகானத்திலுள்ள கிரான்மோர் கிராமத்திலுள்ள மெரியெட்டு கல்குவாரியில் மெந்திப்பைட்டு கனிமத்துடன் சேர்ந்து இக்கனிமம் காணப்படுகிறது. மெரியெட்டைட்டு கனிமத்தின் பல மாதிரிகள் பெரும்பாலும் கால்சைட்டு, மெந்திப்பைட்டு அல்லது செருசைட்டு கனிமங்களுடன் சேர்ந்து காணப்படுகிறது. இளமஞ்சள் அல்லது ஆரஞ்சு நிறத்திலுள்ள சிமிசைட்டு கனிமத்துடன் சேர்ந்தும் மெரியெட்டைட்டு காணப்படுவதாக அறியப்படுகிறது. கால்சைட்டு அல்லது மெந்திப்பைட்டு கனிமத்தின் மேல் சிறிய கொப்புளங்களாக சிமிசைட்டு காணப்படுகிறது. குறிப்பாக மெரியெட்டைட்டு கனிமம் விளிம்புகளில் காணப்படுவதால் இதன்மீது இத்தகைய சிமிசைட்டு கொப்புளங்கள் காணப்படுவதில்லை.
# அபுல் ஹசன் அலி ஹஸனி நத்வி

**அபுல் ஹஸன் அலி ஹஸனி நத்வி** (24 நவம்பர் 1914 - 31 டிசம்பர் 1999) (பிரியமாக *அலி மியான்*) என்பவர் ஒரு இந்திய இஸ்லாமிய அறிஞரும், பல்வேறு மொழிகளில் ஐம்பதுக்கு மேற்பட்ட புத்தகங்கள் எழுதிய ஓர் எழுத்தாளரும் ஆவார். இவர் மறுமலர்ச்சி இயக்கத்தின் ஒரு தத்துவவாதியாவார்.
# அபுல் ஹசன் அலி ஹஸனி நத்வி

## கல்வி

இவர் நவம்பர், 1914 ஆம் ஆண்டு பிறந்தார். இவர் இந்தியாவின், உத்திரப் பிரதேசம் மாநிலம், ராய்பெரேலியிலுள்ள தகியாவில் உள்ள தனது வீட்டில் ஆரம்பகால கல்வி பயின்றார். இவரது தாயார் தனது ஆரம்ப பயிற்சியை குர்ஆனிய ஆய்வுகளில் ஆரம்பித்தார். பின்னர் அவர் அரபு, பாரசீகம் மற்றும் உருது மொழிகளில் முறையாக கல்வி கற்க ஆரம்பித்தார்.  
அவரது தந்தை ஹக்கீம் சய்யத் அப்துல் ஹை, நுஸ்ஹதுல் கவாதிர்(5000க்கும் மேற்பட்ட இறையிலாளர்கள் மற்றும் துணை கண்டத்தின் நீதிபதிகள் ஆகியோரின் வாழ்க்கை குறிப்புகள்) என்னும் அரபு கலைக்களஞ்சியத்தை எட்டு பாகங்களாக எழுதினார்.  
நத்வி லக்னோவில் உள்ள தாருல் உலூம் நத்வதுல் உலமா-வில் தனது மேற்படிப்பை
படித்தார்.
# அபுல் ஹசன் அலி ஹஸனி நத்வி

## எழுத்துக்கள்

அபுல் ஹாசன் அலி நத்வி முதன்மையாக அரபு மொழியிலும், உருது மொழியிலும் எழுதினார். மேலும் வரலாறு, இறையியல் மற்றும் வாழ்க்கை வரலாறு, மற்றும் ஆயிரக்கணக்கில் கருத்தரங்குகள், கட்டுரைகள் மற்றும் பதிவு செய்யப்பட்ட உரைகள் மற்றும் ஐம்பது புத்தகங்களை எழுதினார்.  
1950 இல் அவருடைய புத்தகம் 'மா தா ஹசிரல் ஆலம் பி இன்ஹிதாதில் முஸ்லிமீன் (முஸ்லிம்களின் வீழ்ச்சியால் உலகம் இழந்ததென்ன) என்கிற புத்தகம் பெரும் பரபரப்பை ஏற்படுத்தியது.
# அபுல் ஹசன் அலி ஹஸனி நத்வி

## விருதகள் மற்றும் மரியாதைகள்

- 1962ல் ஆரம்பிக்கப்பட்ட உலக முஸ்லிம் லீகிற்கு முதல் அமர்வு செயலாளராக இருந்துள்ளார்.
- 1980ல் மன்னர் பைசல் விருது
- 1980ல் ஆக்ஸ்போர்ட் இஸ்லாமிய மையத்தின் தலைவர்.
- 1984ல் இஸ்லாமிய இலக்கிய சங்கத்தின் தலைவர்.
- 1999ல் ஐக்கிய அரபு அமீரகத்தின் ஷேய்க் முஹம்மது அவர்களால் நிறுவப்பட்ட 'இஸ்லாமிய ஆளுமை'க்கான விருது வழங்கப்பட்டது
# அபுல் ஹசன் அலி ஹஸனி நத்வி

## காபாவை அணுகுதல்

1951ஆம் ஆண்டு,தன்னுடைய இரண்டாவது ஹஜ்ஜின் போது,அவருக்காக காபா(இஸ்லாமிய புனிதஸ்தலத்தில் அமைந்துள்ள கட்டிடம்)வின் கதவுகள் இரண்டு நாட்கள் திறந்திருந்தது.மேலும் அபுல் ஹஸன் அலி நத்வி விரும்மும் நபரை உள் அழைத்துச் செல்ல அனுமதி இருந்தது.அவர் தனது புனிதையாத்திரையின் போது எப்போது வேண்டும்மானாலும் காபாவிற்குள்ளே நுழைய அனுமதி வழங்கப்பட்டது.
# அபுல் ஹசன் அலி ஹஸனி நத்வி

## மரணம்

இவர் திசம்பர் 31, 1999 ஆம் ஆண்டு இந்தியாவில், ராய்பெரேலியில் தன்னுடைய 85ஆவது வயதில் இறந்தார்.
# ஜான் பெவ்ரோ

**ஜான் பெவ்ரோ** (*Jon Favreau*, பிறப்பு: அக்டோபர் 19, 1966 ) என்பவர் அமெரிக்கா நாட்டு திரைப்பட இயக்குநர், தயாரிப்பாளர், திரைக்கதை ஆசிரியர் மற்றும் நடிகர் ஆவார். இவர் 1993ஆம் ஆண்டு ரூடி என்ற திரைப்படத்தின் மூலம் தன்னை ஒரு சிறந்த நடிகராக வெளிக்காட்டினார். அதை தொடர்ந்து ஸ்விங்கர்ஸ் (1996), டேர்டெவில் (2003), பிரேக் அப் (2006), செஃப் (2014) போன்ற திரைப்படங்களில் நடித்துள்ளார். எல்ஃப் (2003), அயன் மேன் 1 (2008), அயன் மேன் 2 (2010), தி ஜங்கிள் புக் (2016) மற்றும் லயன் கிங் (2019) போன்ற திரைப்படங்களை இயக்கியுள்ளார்.  
இவர் அயன் மேன் 1 (2008) என்ற திரைப்பட தொடரில் மார்வெல் திரைப் பிரபஞ்ச கதாபாத்திரமான கப்பி கோகன் என்ற கதாபாத்திரத்தில் நடித்துள்ளார். இதை தொடர்ந்து அவெஞ்சர்ஸ் திரைப்பட தொடர்களான அவெஞ்சர்ஸ்: ஏஜ் ஆஃப் அல்ட்ரான் (2015), இசுபைடர்-மேன்: ஹோம்கம்மிங் (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019), இசுபைடர்-மேன்: பார் பிரம் ஹோம் (2019) மற்றும் இசுபைடர்-மேன்: நோ வே ஹோம் (2021) போன்ற திரைப்படங்களிலும் நடித்துள்ளார்.
# பொம்மதாசம்பட்டி

**பொம்மதாசம்பட்டி** (BOMMADASAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# பொம்மதாசம்பட்டி

## மக்கள்வகைப்பாடு

மூன்றம்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 60 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 275 வீடுகள் உள்ளன. கிராமத்தின் மொத்த மக்கள் தொகையானது 1,044 ஆகும். இதில் ஆண்கள் எண்ணிக்கை 522, பெண்களின் எண்ணிக்கை 522 என உள்ளது.
# லாயூரியோனைட்டு

**லாயூரியோனைட்டு** (*Laurionite*) என்பது PbCl(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் ஈய ஆலைடு கனிமம் என்று இதை வகைப்படுத்துகிறார்கள். நிறமற்றதாகவும் வெண்மைநிறத்திலும் செஞ்சாய்சதுரப் படிகங்களாக இக்கனிமம் உருவாகிறது. பாரா லாயூரியோனைட்டுடன் சேர்ந்து லாயூரியோனைட்டு இருபடிக உருவத்திலும் காணப்படுகிறது. இவ்விரண்டுமே மேட்லாக்கைட்டு கனிமக் குழுவின் உறுப்புனர்களாக உள்ளன.  
1887 ஆம் ஆண்டு கிரீசு நாட்டின் அட்டிகா பிரதேசத்திலுள்ள லாயூரியம் மாவட்டத்தில் முதன்முதலில் லாயூரியோனைட்டு கண்டறியப்பட்டது. லாயூரியம் நகரத்தில் கண்டுபிடிக்கப்பட்ட்தால் கனிமம் இப்பெயரைப் பெற்றது. ஈய தாதுவின் படிவுகளில் ஆக்சிசனேற்ற விளைபொருளாகவும், ஈயத்தைப் பகுதிப்பொருளாகப் பெற்றுள்ள கசடுகள் உப்புநீர் கரைசல்களுடன் வினைபடுவதாலும் லாயூரியோனைட்டு உருவாகிறது பென்போல்டைட்டு, பீல்டுலெரைட்டு பாசுகீனைட்டு, செருசைட்டு, ஆங்கிளசைட்டு போன்ற கனிமங்களுடன் சேர்ந்த நிலையில் . பெரும்பாலும் லாயூரியோனைட்டு இயற்கையில் தோன்றுகிறது.
# சந்திரப்பட்டி

**சந்திரப்பட்டி** (CHANDRAPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# சந்திரப்பட்டி

## மக்கள்வகைப்பாடு

இந்த ஊரானது ஊத்தங்கரையில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 48 கிலோமீட்டர் தொலைவிலும், மாநிலத் தலைநகரான சென்னையில் இருந்து 254 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 187 வீடுகள் உள்ளன. கிராமத்தின் மொத்த மக்கள் தொகையானது 717 ஆகும். இதில் ஆண்கள் எண்ணிக்கை 355, பெண்களின் எண்ணிக்கை 362 என உள்ளது. மக்களின் கல்வியறிவு விகிதமானது 82.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடமிகுதி ஆகும்.
# கிரீமெர்சைட்டு

**கிரீமெர்சைட்டு** (*Kremersite*) என்பது (NH4,K)2FeCl5•H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு, பொட்டாசியம், அமோனியம் போன்றவற்றின் நீரேறிய பல்குளோரைடாக அரிதாக இக்கனிமம் தோன்றுகிறது. நீரில் கரையும் பண்புடன் செம்பழுப்பு மற்றும் ஆரஞ்சு நிறங்களில் செஞ்சாய்சதுரப் படிகங்களாக கிரீமெர்சைட்டு படிகமாகிறது. இத்தாலி நாட்டின் விசுவியசு மலை, சிசிலித் தீவின் எட்னா எரிமலை [ன்ற எரிமலைகளின் ஆவித்திறப்புகளில் இக்கனிமம் கிடைக்கிறது. 1853 ஆம் ஆண்டு முதன்முதலில் கண்டறியப்பட்டது. 1827 ஆம் ஆண்டில் பிறந்த செருமனிய வேதியியலாளர் பீட்டர் கிரீமெர் கண்டுபிடித்த காரணத்தால் அவர் பெயர் கனிமத்திற்கு சூட்டப்பட்டது.
# தமிழ்நாடு அரசுப் போக்குவரத்துக் கழகம், கோவை

**தமிழ்நாடு அரசுப் போக்குவரத்து கழகம் - கோவை** என்பது தமிழ்நாட்டில் தமிழ்நாடு அரசுப் போக்குவரத்துக் கழகத்தில் அமைந்துள்ள எட்டு போக்குவரத்து கழகங்களில் ஒன்றாகும். இதன் தலைமையகம் *நெம் 43,மேட்டுப்பாளையம் சாலை,கோயம்புத்தூர்* ஆகும்.
# தமிழ்நாடு அரசுப் போக்குவரத்துக் கழகம், கோவை

## வரலாறு

சுதந்திர இந்தியாவில் தமிழகத்தில் 1965-ஆம் ஆண்டு கோவையைத் தலைமையிடமாகக்கொண்டு **சேரன் போக்குவரத்து கழகம்** என்ற பெயரிலும் ஈரோட்டைத் தலைமையிடமாகக்கொண்டு **ஜீவா போக்குவரத்து கழகம்** என்ற பெயரிலும் உதகையைத் தலைமையிடமாகக்கொண்டு **பாரதியார் போக்குவரத்து கழகம்** என்ற பெயரிலும் பேருந்துகள் இயங்கிக்கொண்டு இருந்தது.  
பின்பு அவைகளை ஒருங்கிணைந்த போக்குவரத்து கழகமாக 1997 -ஆம் ஆண்டு **தமிழ்நாடு அரசு போக்குவரத்து கழகம் - கோவை** என பெயர் மாற்றம் செய்யப்பட்டு விளங்குகிறது.
# தமிழ்நாடு அரசுப் போக்குவரத்துக் கழகம், கோவை

## மாநகராட்சிகளில் பேருந்து சேவை

கோவை கோட்டத்தின் மூலம் மூன்று மண்டலங்களில் கோவை, ஈரோடு, திருப்பூர் ஆகிய மூன்று மாநகராட்சிகளில் பேருந்து சேவை வழங்கப்படுகிறது. இதில் கோயம்புத்தூர் மாநகராட்சி பகுதிகளில் மாநகர் போக்குவரத்து கழகம் தனது சேவையை வழங்குகிறது. மேலும் திருப்பூர், ஈரோடு ஆகிய மாநகரங்களுக்கு சாதாரண கட்டணத்தில் மாநகரப் பேருந்துகள் இயக்கப்படுகிறது.
# தமிழ்நாடு அரசுப் போக்குவரத்துக் கழகம், கோவை

## போக்குவரத்து மண்டலங்கள்

இந்த போக்குவரத்து கழகத்தின் கீழ் பின்வரும் நான்கு மண்டலங்கள் செயல்படுகின்றன.  
- கோவை - TN 38 N
- ஈரோடு - TN 33 N
- நீலகிரி - TN 43 N
- திருப்பூர் - TN 39 N
என்ற எண்களில் பேருந்து போக்குவரத்து சேவைகளை மண்டலங்களின் மூலம் இயக்கிவருகிறது.  
**மண்டலத் தலைமையகம்**
1. கோயம்புத்தூர் மண்டலத்தின் மூலம் கோவை மாவட்டத்திலும்,
1. ஈரோடு மூலம் ஈரோடு மாவட்டத்திலும்
1. திருப்பூர் மண்டலத்தின் மூலம் திருப்பூர் மாவட்டத்திலும்
1. உதகை மண்டலத்தின் மூலம் நீலகிரி மாவட்டத்திலும் பேருந்து சேவை வழங்கப்படுகிறது
# தமிழ்நாடு அரசுப் போக்குவரத்துக் கழகம், கோவை

## மண்டலங்களும் பணிமனைகளும்

**கோயம்புத்தூர் மண்டலம்**
- தலைமை அலுவலகக் கிளை
- உப்பிலிபாளையம்
- சுங்கம்-1,2
- ஒண்டிப்புதூர் -1,2,3
- உக்கடம் -1,2
- அன்னூர்
- மருதமலை
- கருமத்தம்பட்டி
- பொள்ளாச்சி -1,2,3
- வால்பாறை
- சூலூர்  
**ஈரோடு மண்டலம்**
- காசிபாளையம் (ஈரோடு)-1,2
- பள்ளிபாளையம் (ஈரோடு)-3
- பவானி
- பெருந்துறை
- கொடுமுடி
- கரூர்
- கவுந்தப்பாடி
- அந்தியூர்
- கோபிசெட்டிபாளையம்
- நம்பியூர்
- சத்தியமங்கலம்
- தாளவாடி  
**திருப்பூர் மண்டலம்**
- திருப்பூர் -1,2
- காங்கேயம்
- பல்லடம்
- தாராபுரம்
- உடுமலைப்பேட்டை
- பழனி -1,2  
**உதகை மண்டலம்**
- உதகை -1,2
- கூடலூர்
- குன்னூர்
- கோத்தகிரி
- மேட்டுப்பாளையம்
# தமிழ்நாடு அரசுப் போக்குவரத்துக் கழகம், கோவை

## பிற மாநில,மாவட்ட சேவைகள்

தமிழகம் மட்டுமின்றி பிற மாநில சேவைகளையும் இந்த **அரசுப் போக்குவரத்துக் கழகம் - கோவை** வழங்கி வருகிறது. அதன் அடிப்படையில் கேரளா, கர்நாடக, ஆந்திரா என பிற மாநிலங்களில் தனது சேவைகளை வழங்குகிறது. **கேரள மாநிலம்**
1. பாலக்காடு
1. ஆலப்புழை
1. திருவனந்தபுரம்
1. கோழிக்கோடு
1. இடுக்கி
1. எர்ணாகுளம்
1. கண்ணூர்
1. மலப்புரம்
1. கொல்லம்
1. திருச்சூர்
1. குருவாயூர்
1. காசர்கோடு
1. கொச்சி
1. பைனாவு
என கேரள மாநிலத்திற்கு **கோவை மண்லடப் போக்குவரத்து** சேவைகளை வழங்குகிறது. கேரள மாநில அரசு பேருந்துகளுக்கு தனியாக பேருந்து நிலையம் உள்ளது. வெளிமாநில பேருந்து நிலையங்களிலேயே கேரள மாநில பேருந்து நிலையம் தான் பெரிய பேருந்து நிலையம் ஆகும். **கர்நாடக மாநில போக்குவரத்து**
1. கர்நாடகத்தில் தமிழக எல்லையில் அமைந்துள்ள பல மாவட்டங்களுக்கு முக்கிய நகராட்சி, மாநகராட்சிகளுக்கு பேருந்து போக்குவரத்து செய்யப்பட்டு உள்ளது. கர்நாடக அரசு பேருந்துகளுக்கு தனி பேருந்து நிலையம் உள்ளது.
**ஆந்திர மாநில போக்குவரத்து**
1. குறிப்பிட்ட ஆந்திர மாநில மாவட்ட தலைநகரங்களுக்கு தினசரி பேருந்து போக்குவரத்து உள்ளது. ஆந்திர மாநில அரசு பேருந்துகளுக்கு தனியாக பேருந்து நிலையம் உள்ளது.
# தமிழ்நாடு அரசுப் போக்குவரத்துக் கழகம், கோவை

## தமிழ்நாட்டுப் போக்குவரத்துக் கழகங்கள்

- மாநகரப் போக்குவரத்து கழகம் - சென்னை
- அரசு விரைவுப் போக்குவரத்துக் கழகம்
- தமிழ்நாடு அரசுப் போக்குவரத்துக் கழகம் - விழுப்புரம்
- தமிழ்நாடு அரசுப் போக்குவரத்துக் கழகம் - கும்பகோணம்
- தமிழ்நாடு அரசுப் போக்குவரத்துக் கழகம் - சேலம்
- தமிழ்நாடு அரசுப் போக்குவரத்துக் கழகம் - மதுரை
- தமிழ்நாடு அரசுப் போக்குவரத்துக் கழகம் - திருநெல்வேலி
# தீயம்பாக்கம்

**தீயம்பாக்கம்** (**Theeyampakkam**), தமிழ்நாட்டின் சென்னை மாவட்டத்தில் உள்ள பெருநகர சென்னை மாநகராட்சியின், மணலி மண்டலம் எண் 2-இல், வார்டு எண் 17-இல் அமைந்த பகுதியாகும். இதனருகில் அமைந்த பிற பகுதிகள் மணலி, மாதவரம் மற்றும் கொடுங்கையூர் ஆகும்.  
மேலும் இது சென்னை மாவட்டத்தில் உள்ள திருவொற்றியூர் வட்டத்தில் உள்ளது.
# தீயம்பாக்கம்

## இதனையும் காண்க

- பெருநகர சென்னை மாநகராட்சியின் மண்டலங்கள்
# இடையன்சாவடி

**இடையன்சாவடி** (ஆங்கிலம்: *Edayanchavadi*), தமிழ்நாட்டின் சென்னை மாவட்டத்தில் உள்ள திருவொற்றியூர் வட்டடத்தில் உள்ள சிற்றூர் ஆகும். இடையன்சாவடி தற்போது பெருநகர சென்னை மாநகராட்சியின், மண்டலம் 2-இல், வார்டு எண் 17-இல் உள்ள பகுதியாகும். இது பெருநகர சென்னை மாநகராட்சியின் வட சென்னையில் வளர்ந்து வரும் பகுதியாகும்.
# இடையன்சாவடி

## இதனையும் காண்க

- பெருநகர சென்னை மாநகராட்சியின் மண்டலங்கள்
- பெருநகர சென்னை மாநகராட்சி
- சென்னை மாவட்டம்
# சடையன்குப்பம்

**சடையன்குப்பம்** (**Sadayankuppam**) என்பது தமிழ்நாட்டின் தலைநகரமான சென்னை மாநகரத்தின் வட சென்னையில் அமைந்த தொழிற்சாலைகள் மற்றும் குடியிருப்புகள் நிறைந்த பகுதியாகும். சடையன்குப்பம் சென்னை மாநகராட்சியின் மணலி மண்டல எண் 2-இல் உள்ளது.  
பெருநகர சென்னை மாநகராட்சி விரிவாக்கம் செய்த போது, திருவள்ளூர் மாவட்டத்தில் இருந்த சடையன்குப்பத்தை, சென்னையுடன் இணைக்கப்பட்டது.
# சடையன்குப்பம்

## வருவாய் வட்டம்

மேலும் சடையன்குப்பம், சென்னை மாவட்டத்தில் உள்ள திருவொற்றியூர் வட்டத்தில் உள்ளது.
# இடங்கை

**இடங்கை** (*Idangai* அல்லது * hand*) என்பது தமிழ்நாட்டில் சாதியை அடிப்படையாகக் கொண்ட ஒரு பிரிவு ஆகும். இந்தப் பிரிவு பண்டைக் காலத்திலிருந்து 19 ஆம் நூற்றாண்டு வரையிலும், 20 ஆம் நூற்றாண்டின் முற்பகுதியிலும் கூட, இருந்து வந்தது. இந்திய விடுதலைக்குப் பிறகான காலகட்டத்துக்குப் பிறகு இந்த, வேறுபாடுகள் நடைமுறையில் இருந்து மறைந்துவிட்டன. இதை ஒத்த இன்னொரு பிரிவு வலங்கை ஆகும்.
# இடங்கை

## உறுப்பு சாதிகள்

பண்டைய காலங்களிலிருந்து, இடங்கை மற்றும் வலங்கை சாதிப் பிரிவுகளுக்கு இடையே கடுமையான போட்டி நிலவியது. வலங்கைப் பிரிவானது எண்ணிக்கை அடிப்படையில் இடங்கைப் பிரிவினரைவிட கணிசமாக உயர்ந்த பிரிவாக இருந்தது. இடங்கைப் பிரிவில் ஆறு சாதிப் பிரிவுகளும், வலங்கைப் பிரிவானது அறுபது சாதிகளைக் கொண்ட பிரிவாக இருந்தது. இந்தப் பிரிவுகளில் இடம்பெற்ற சாதிகளானது என்பது தெளிவற்றதாக உள்ளது. சில வட்டாரங்களில் இடங்கையாக கருதப்படும் சில சாதிகள் வேறு வட்டாரங்களில் வலங்கையாக கருதப்பட்டன. வலங்கையில் இருந்த சாதிப் பிரிவுகள், வேளாண்மையை அடிப்படையாகக் கொண்ட பணிகளை மேற்கொண்ட சாதிகளாகவும், அதே நேரத்தில் இடங்கை சாதிப் பிரவுகளானது வேளாண்மை சாராத தொழில்களைச் செய்பவர்களான உலோகத் தொழிலாளர்கள், நெசவாளர்கள் போன்ற கைவினை உற்பத்தித் தொழிலை செய்யும் சாதிகளைக் இருந்தது.  
இடங்கையில் உள்ள முக்கிய குழுக்கள் அஞ்சலார்/பஞ்சலார் என்று அழைக்கப்படும் ஐந்து சாதிகள். அதாவது:-  
- கண்ணர்
- தட்டார்
- ஆசாரி
- கொல்லர்
- தச்சன்
மேலும் சாதிகள் பல்வேறு காலக்கட்டங்களில் சேர்க்கப்பட்டன.  
வலங்கைப் பிரிவானது அரசியல் ரீதியாக, இடங்கைப் பிரிவை விட நல்லமுறையில் ஒழுங்கமைக்கப்பட்டதாக இருந்தது.
# எர்ணாவூர்

**எர்ணாவூர்** (ஆங்கிலம்: *Ernavoor*) தமிழ்நாட்டின் சென்னை மாவட்டத்தில் உள்ள திருவொற்றியூர் வட்டத்தில் உள்ள ஒரு வருவாய் கிராமமும் மற்றும் பெருநகர சென்னை மாநகராட்சியின், மண்டல எண் 2-இல் உள்ள பகுதியாகும். இதன் அஞ்சல் சுட்டு எண் 600057 ஆகும். இது வட சென்னையில் எண்ணூர் - மணலிக்கு இடையே அமைந்துள்ளது.
# சென்னப்பநாய்க்கனூர்

**சென்னப்பநாய்க்கனூர் ** (CHENNAPPANAICKANUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# சென்னப்பநாய்க்கனூர்

## மக்கள்வகைப்பாடு

ரெட்டிபட்டி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், மாநிலத் தலைநகரான சென்னையில் இருந்து 241 கிலோமீட்டர் தொலைவிலும், ஊத்தங்கரையில் இருந்து 2 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 596 வீடுகள் உள்ளன. கிராமத்தின் மொத்த மக்கள் தொகையானது 2,743 ஆகும். இதில் ஆண்கள் எண்ணிக்கை 1,410, பெண்களின் எண்ணிக்கை 1,333 என உள்ளது.
# சின்னகுன்னத்தூர்

**சின்னகுன்னத்தூர்** (CHINNAKUNNATHUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# சின்னகுன்னத்தூர்

## மக்கள்வகைப்பாடு

இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும், மாநிலத் தலைநகரான சென்னையில் இருந்து 239 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 354 வீடுகள் உள்ளன. கிராமத்தின் மொத்த மக்கள் தொகையானது 1399 ஆகும். இதில் ஆண்கள் எண்ணிக்கை 719, பெண்களின் எண்ணிக்கை 680 என உள்ளது. மக்களின் கல்வியறிவு விகிதமானது 52.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பியூட்டைரல் பாசுபேட்டு

**பியூட்டைரல் பாசுபேட்டு** (*Butyryl phosphate*) என்பது C<sub>4</sub>H<sub>9</sub>O<sub>5</sub>P என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். பியூட்டைரிக் அமிலத்தின் நொதித்தல் செயல்முறையில் இதுவோர் இடைநிலை வேதிப்பொருளாக உருவாகிறது. பியூட்டைரல் பாசுபேட்டின் குளூட்டாமேட்டு ஆக்சிசனேற்ற வினை குளோசுடிரைடியம் டெட்டனோமார்பமுக்கு ஒரு பிரதான ஆற்றல் மூலமாக பயன்படுகிறது.
# தந்தை பெரியார் அரசு பொறியியற் கல்லூரி

**தந்தை பெரியார் அரசு பொறியியற் கல்லூரி**(*Thanthai Periyar Government Institute of Technology*) இந்தியாவின் தமிழ் நாட்டிலுள்ள வேலூரின் பாகாயம் என்ற பகுதியில் அமைந்துள்ள ஓர் அரசு கல்வி நிறுவனமாகும். 1990 ஆம் ஆண்டு சூலை மாதம் இது தொடங்கப்பட்டது.  
தமிழ் நாடு அரசின் தொழில்நுட்ப கல்வி இயக்குனரகத்தின் கட்டுப்பாட்டின் கீழ் இப் பொறியியல் கல்லூரி இயங்குகிறது. முழுமையாக தமிழக அரசால் நிர்வகிக்கப்படும் ஆறு பொறியியல் கல்லூரிகளில் இக்கல்லூரியும் ஒன்றாகும்.
அண்ணா பல்கலைக்கழகத்தின் கட்டுப்பாட்டில் இயங்கும் பொறியியற் கல்லூரிகள் பல்வேறு மண்டலங்களாகப் பிரிக்கப்பட்டுள்ளன.. தந்தை பெரியார் அரசு பொறியியற் கல்லூரி ஐந்தாவது மண்டலத்தில் இடம்பெற்றுள்ளது. மேலும் ஐந்து பொறியியல் கல்லூரிகளுக்கு மண்டல அலுவலகமாகவும் இது இயங்குகிறது.  
த.பெ.பொ.க. நிறுவனத்தில் மாணவர்களுக்கு தேவையான ஆய்வுக்கூடம் மற்றும் கணினி வசதிகள் செய்யப்பட்டுள்ளன. மாணவர்களுக்கு பயிற்சி பெற்ற பேராசிரியர்களால் தொழில் நுட்பப் பயிற்சி அளிக்கப்படுகிறது.  
அண்ணா பல்கலைக்கழகத்துடன் இணைக்கப்பட்டுள்ள 454 கல்லூரிகளில் தந்தைப் பெரியார் பொறியியற் கல்லூரி தரவரிசையில் 44 ஆவது இடத்தைப் பிடித்துள்ளது.
இக்கல்லூரியின் பழைய மாணவர்கள் அறிவுசார்ந்த மற்றும் கூடுதல் கல்விசார் செயல்பாடுகளிலும் சிறந்த இடத்தைப்.
பெற்றள்ளனர். இக்கல்வி நிறுவனம் அகில இந்திய தொழில்நுட்பக் கல்விக் குழு வினால் அங்கிகாரம் பெற்றுள்ளது.
# தந்தை பெரியார் அரசு பொறியியற் கல்லூரி

## அமைவிடம்

தந்தை பெரியார் கல்லூரி வேலூரில் பாகாயத்தை சுற்றி அமைந்துள்ளது. இது சென்னையிலிருந்து மேற்கே 130 கிலோமீட்டர் தொலைவிலிலும், மற்றும் பெங்கலூருக்கு கிழக்கே 220 கிலோமீட்டர் தொலைவில் அமைந்துள்ளது. இவ்விரண்டு நகரங்களையும் இணைக்கும் பேருந்துகள், நகரின் மையப்பகுதியில் அமைந்துள்ள பேருந்து நிலையத்திலிருந்து புறப்படுகிறது. இக் கல்லூரியிலிருந்து 12 கிலோமீட்டர் தொலைவில் காட்பாடி இரயில் நிலையம் அமைந்துள்ளது. இரயில் நிலையத்திலிருந்து நேராக சென்னை, பெங்கலூர் மற்றும் இந்தியாவின் அனைத்து மாநிலங்களுக்கும் செல்ல முடியும். இக்கல்லூரிக்கு அருகிலுள்ள விமான நிலையம் சென்னை விமான நிலையம் ஆகும். தந்தை பெரியார் அரசு கல்லூரி மாணவர்களுக்கு வேலூரில் கிடைக்கும் வளங்களைக் கொண்டு, பல்வேறு திறமைகளை வளர்த்து கல்லூரி வளாகத்தின் வாய்ப்புகள் ஏற்படுத்தி தருகிறது. குறிப்பாக இயந்திர பொறியாளர் மாணவர்களுக்கான தேவைப்படும் விரிவான ஆய்வக வசதிகளைச் செய்துதருகிறது. வேலூர் மாநகரப் பேருந்துகளான எண் 1 மற்றும் 2 கல்லூரியையும் காட்பாடி இரயில் நிலையத்தையும் இணைக்கிறது.
# தந்தை பெரியார் அரசு பொறியியற் கல்லூரி

## இளநிலை பொறியியல் படிப்புகள்

இயந்திரவியல்,கட்டிடவியல்,மின்னனு மற்றும் தொடர்புத்துறை, மின் மற்றும் மின்னணுவியல், கணினியியல்
# தந்தை பெரியார் அரசு பொறியியற் கல்லூரி

## முதுகலை பொறியியல் படிப்புகள்

பயன்பாட்டு மின்னணு,உற்பத்தி பொறியியல்,எம்.சி.எ
# தந்தை பெரியார் அரசு பொறியியற் கல்லூரி

## பகுதி நேர படிப்புகள்

உற்பத்தி பொறியியல் பயன்பாட்டு,மின்னணுவியல் ,எம்.சி.எ. பொறியியல் இயந்திரவியல்  
வேலைவாய்ப்பு செல் கடந்த ஆறு ஆண்டுகளாக மாணவர்களுக்கு வேலைவாய்ப்பு அளித்துவருகிறது. அனைத்து துறையிலிருந்தும் மாணவர்கள் பல்வேறு நிறுவனங்களில் நல்ல சம்பளத்துடன் வேலைக்கு அமர்த்தப்பட்டுள்ளனர்.
இக் கல்லூரி தேசிய அங்கிகாரம் பெற்ற தேசிய வாரியம், புதுடெல்லியின் அங்கிகாரம் பெற்றுள்ளது. இவ் அங்கிகாரம் கல்லூரியின் வளர்ச்சியைக் காட்டுகிறது.
# தந்தை பெரியார் அரசு பொறியியற் கல்லூரி

## இயந்திரவியல் பொறியியல்

இயந்திரவியல் பொறியியல் துறை 1990 ஆம் ஆண்டு தொடங்கப்பட்டது. இத்துறை கல்லூரி வளாகத்தில் தனிப்பிரிவாக 2006 ஆம் ஆண்டு முதல் செயல்படுகிறது. இயந்திரவியல் துறையில் ஒப்புதல் பெற்ற 13 பேராசிரியர் பதவிகள் உள்ளன.
அதில் ஒரு பேராசிரியர், மூன்று உதவி பேராசிரியர்கள் மற்றும் ஒன்பது விரிவுரையாளர்கள் உள்ளனர். இத்துறை மாணவர்கள் பலர் தேர்வுகளில் பல்கலைக்கழக தரத்தை பெற்றுள்ளனர்.  
தொழில் நுட்ப மற்றும் ஆராய்ச்சி நடவடிக்கைகளை ஊக்குவிக்கும் பொருட்டுஇத்துறையில் பல்வேறு கருத்தரங்கள், விருந்தினர் சொற்பொழிவுகள், பட்டறைகள் மற்றும் மாநாடுகள் பொன்றவை நடத்தப்பட்டன. இயந்திரவியல் துறையில் நல்ல ஆயுதம் ஆய்வகங்கள் மற்றும் சிறந்த பேராசிரியர்களைக் கொண்டுள்ளது. மேலும் சின்சி இயந்திரங்கள் மற்றும் முன்மாதிரிகளில் ஆலோசனைகளை வழங்குகிறது.  
இத்துறையில் இயந்திரவியல் சார்பாக விரிவுரை அல்லாது, விரிவான கற்றல் அணுகுமுறைகளைப் பணிமனைகள் மூலமாகவும், சோதனைகள், கருத்தரங்கள், தொழிற்பயிற்சிகள், திறமையான தொழில்நுட்பங்கள், தொழிற்சாலை நுட்பங்களை பார்வையிடுதல், காகித விளக்கப் படங்கள் மற்றும் செயல்திட்டங்கள் மூலம் மாணவர்களுக்கு பயிற்சி அளிக்கப்படுகிறது.
# தந்தை பெரியார் அரசு பொறியியற் கல்லூரி

## மின்னனு மற்றும் தொடர்புத்துறை பொறியியல்

மின்னனு மற்றும் தொடர்புத்துறை பொறியியல் துறை 1990 ஆம் ஆண்டு ஆரம்பிக்கப்பட்டது. மின்னனுத் துறை தேசிய அங்கிகாரம் பெற்ற தேசிய வாரியத்தின் அங்கிகாரம் பெற்றது. இத்துறை மாணவர்கள் பலர் தேர்வுகளில் பல்கலைக்கழக தரத்தை பெற்றுள்ளனர். இத்துறை ஊழியக் குழுவினரால் ஆதரிக்கப்பட்டு அதன் உள்கட்டுமான மற்றும் ஆய்வக வசதிகளால் நாளுக்கு நாள் வளர்ந்து வருகிறது. மின்னனுத்துறையில் ஒப்புதல் பெற்ற 13 பேராசிரியர் பதவிகள் உள்ளன.
அதில் ஒரு பேராசிரியர், நான்கு உதவி பேராசிரியர்கள் மற்றும் ஒரு விரிவுரையாளரும் உள்ளனர். தொழில் நுட்ப மற்றும் ஆராய்ச்சி நடவடிக்கைகளை ஊக்குவிக்கும் வகையில் இத்துறையில் அவ்வப்போது பல்வேறு கருத்தரங்கள், விருந்தினர் சொற்பொழிவு பட்டறைகள் மற்றும் மாநாடுகள் நடத்தப்படுகிறது. இத்துறையில் ஆய்வகங்கள் மற்றும் ஆசிரிய உறுப்பினர்களைக் கொண்டுள்ளது.
# தந்தை பெரியார் அரசு பொறியியற் கல்லூரி

## கட்டிடவியல் பொறியியல் துறை

கட்டிடவியல் பொறியியல் துறை 1990 ஆம் ஆண்டு ஆரம்பிக்கப்பட்டது. “சுற்றுச்சூழல் நட்புரீதியான கட்டமைப்புகள்” என்ற தலைப்பில் இத்துறை உறுவாக்கப்பட்டது. 1990-91 ஆம் ஆண்டு முதல் நான்கு குழுமாணவர்கள் தேர்ச்சி பெற்றுவெளியேறினர். இத்துறை மீண்டும் 2004-05 ஆம் ஆண்டு முதல் திரும்ப ஆரம்பிக்கப்பட்டது. கட்டிடவியல் துறையில் ஒப்புதல் பெற்ற 13 பேராசிரியர் பதவிகள் உள்ளன. அதில் ஒரு பேராசிரியர், மூன்று உதவி பேராசிரியர்கள் மற்றும் ஒன்பது விரிவுரையாளரும் உள்ளனர்.  
மேலும் இந்த இளங்கலை திட்டம், இத்துறையில் பல்வேறு ஆலோசனை திட்டங்களையும், சோதனைச் சேவைகளைப் பல்வேறு துறைகளான கட்டமைப்பு பொறியியல், நீராதாரப் பொறியியல், சுற்றுச்சூழல் பொறியியல், பூகோள தொழில்நுட்ப பொறியியல், ஆய்வுகள் நடத்துகின்றன. மேலும் அரசு,பொது மற்றும் தனியார் நிறுவனங்களுக்கு உபகரணங்கள் மற்றும் மென்பொருள் தயாரிக்கவும் உதவுகிறது.  
இத்துறை வலுவூட்டப்பட்ட கான்கீரீட் கட்டிடம் 2433 சதுர அடி அளவில் கட்டப்பட்ட கட்டிடத்தில் 2008 ஆம் ஆண்டு முதல் இயங்க ஆரம்பித்தது மேலும் மேல் கூரையிடப்பட்ட கட்டுமான ஆய்வுக்கூடம் 400 சதுர அடி அளவில் கொண்டுள்ளது. தொழில்நுட்ப மற்றும் ஆராய்ச்சி திறமையை வளர்க்கும் விதமாக அவ்வப்போது பல்வேறு கருத்தரங்கள், சிறப்பு விருந்தினர் சொற்பொழிவு பட்டறைகள் மற்றும் மாநாடுகள்போன்றவற்றை நடத்துகிறது. இத்துறை சிறந்த ஆய்வுக்கூடங்கள்
மற்றும் ஆசிரியக் குழுக்களைக் கொண்டுள்ளது..
# தந்தை பெரியார் அரசு பொறியியற் கல்லூரி

## மேலும் அறிய

தமிழ் நாடு அரசு கல்வி நிறுவனங்கள்
தமிழ் நாடு அரசு பொறியியல் கல்லூரிகள்